open-index/open-wikipedia-markdown huggingface dataset:
Out (jurnal)

**Out** — ABŞ-nin homoseksual və biseksual auditoriyasına yönəlmiş, 1992-ci ildə təsis edilmiş populyar qlyants brend jurnal. 
Maykl Hoff tərəfindən əsası qoyulub. *[[The New York Times]]*a görə jurnal ən oxunan jurnallar siyahısına daxil edilib. Jurnalın tiraj sayı 190 min nüsxədir.

## Mühüm ianəçilər
**Müəlliflər**
* Josh Kilmer-Purcell
* Dale Peck
* Dan Savage
* Mark Simpson
* Bart Boehlert
* Michael Joseph Gross
* Jesse Archer
* Bob Smith
* Tom Steele
* Barry Walters

**Fotoqraflar**
* François Rousseau
* Ben Watts
* Matthias Vriens
* Cass Bird
* Tony Dura
* Patrick McMullen
* Joe Opedisano
* Nicholas Wagner

## İstinadlar

## Xarici keçidlər
* Официальный сайт Out.com 
* Подборка выпусков журнала на Google Books
Aranjeman

Aranjemanlar iki yerə bölünür:
* 1 Təkrarlar olan yerləşdirmələr(aranjeman)
* 2 Təkrarsız olan yerləşdirmələr(aranjeman)

## Təkrarlar olan yerləşdirmələr(aranjeman)
Hazırda mobil telefonların köməyi ilə dünyanın istənilən nöqtəsi ilə əlaqə yaratmaq mümkündür. Bu zaman yığmaq istədiyimiz tel. nömrəsindəki rəqəmlərin sayı adətən onluq say sistemindəki rəqəmlərin sayından çox olur. Ona görə də istədiyimiz nömrəni yığarkən rəqəmlərin təkrar olunacağını gözləmək olar. Bu riyazi mənada o deməkdir ki, sonlu çoxluğun elementlərindən məlum uzunluqlu alaylar düzəldərkən həmin alaylarda elementlər təkrar ola bilər. Belə alayların, yəni bütün mümkün olan variantların tapılmasının praktik əhəmiyyəti var. Bu məsələnin riyazi qoyuluşu belədir:
* Elementlərinin sayı m olan M çoxluğunun elementlərindən düzəldilən k uzunluqlu alayların sayını tapmalı:

### Həlli
Məsələni həll etmək üçün M çoxluğunun elementlərini a_1, a_2, ... a_m ilə işarə edək. Yəni M= olsun. Deməli, n(M)=m
Çoxluqların Dekart hasilinin tərifinə görə alırıq ki, k uzunluqlu alayların sayı Dekart hasilinin elementlərinin sayına bərabərdir.
Deməli, elementlərinin sayı m

olan çoxluqdan düzəldilən k uzunluqlu alayların sayı m_k-dır.

## Tərif 1
Elementlərin sayı m olan çoxluqdan düzəldilən k uzunluqlu alaylara, m elementdən düzəldilmiş k elementli təkrarları olan yerdəyişmələr deyilir və:
{A_m}^{-k}=m^k
Adətən
{A_m}^{-k}=m^k-yə təkrarlanan aranjeman deyilir.
Apofeoz

**Apofeoz** — Yunan dilindən tərcümədə "ilahiləşdirmə" kimi tərcümə olunur.

Operalarda, xüsusən, baletlərdə təntənəli və ya coşğun, şən xarakterli son səhnənin adı və ya hər hansı bir musiqi pyesinin təntənəli sonu.
## İstinadlar
Ariya

**Ariya** ( – hava, təranə) — operanın və ya irihəcmli vokal-instrumental əsərin tərkibində vokalist tərəfindən orkestrın müşayiəti ilə ifa olunan, quruluşuna görə bitkin, geniş oxuma tərzli vokal əsər növü.

Adətən ariyadan əvvəl orkestr girişi və reçitativ səslənir.
## İstinadlar
Dostdan üstün (film, 2011)

**Dostdan üstün** () — Mila Kunis və Castin Timberleykin baş rol aldığı, romantik-komediya janrında məşhur film. Rollarda Patrisia Klarkson, Cenna Elfman, Brian Qrinberq, Nolan Qold, Riçard Cenkins və Vudi Harelson iştirak edib. Filmdə hadisələr Nyu-Yorkda görüşən Dilan Harper (Timberlake) və Cemi Relis (Kunis) ətrafında baş verir və onlar dostluqlarına cinsi əlaqəni əlavə etməklə çətinliyə düşməyəcəklərinə inanırlar. Vaxt keçdikcə bir-birinə dərin qarşılıqlı duyğular inkişaf etdirməyə başlayırlar, ancaq hər dəfə birlikdə olduqlarını inkar edirlər.

"Dostdan üstün" üçün əsas aktyor seçimi 2010-cu ilin aprelindən iyul ayına qədər, üç ay müddətində keçirilib. Qlak Timberleyk və Kunisi yayımladıqdan sonra qısa müddətdə orijinal ssenarini yenidən işləmişdir. Filmin çəkilişləri 20 iyul 2010-cu ildə Nyu-Yorkda başlamış və 2010-cu ilin sentyabrında Los-Ancelesdə lentə alınmışdır. Film "Screen Gems" tərəfindən paylaşılmış və 22 iyul 2011-ci ildə Şimali Amerikada nümayiş etdirilmişdir. 

Film dünya miqyasında 35 milyon dollar büdcəyə qarşı 150,4 milyon dollardan çox uğur qazanmışdı. İki Xalqın seçimi mükafatı – Ən yaxşı Komediya Filmi, Ən yaxşı Komediya Film Aktrisası (Kunis) və Timberleyk və Kunis üçün iki Yeniyetmə Seçimi Mükafatına namizəd olub.

## İstinadlar
Slem

**Slem** yaxud **Poetri slem** () — əyləncəli, müxtəlif şairlər tərəfindən ədəbiyyatın hər cür kateqoriyasına aid, dinləyici və eyni zamanda tamaşaçıları da onlara qərar haqqı tanıyaraq olan prosesin içinə qatan, stendap, tamaşa, monoloq, komediya və s. qarışığı bir aktdır.

## İştirak
İştirakçılar *Slemer* adlanır. Hər iştirakçının 5 yaxud 7 dəqiqə vaxtı olur, bu vaxt ərzində öz yazmış olduğu və ədəbiyyatın istənilən kateqoriyasına aid olan yazısını oxuyur. Yazının özü tərəfindən yazılmış olması, yəni oğurlanmış olmaması, yazısını tamaşaçı ilə paylaşarkən iştirakçının hər hansı bir kostyum geyməmiş olması və başqa kömək vasitələrindən istifadə etməməsi və özünə verilən müddəti keçməməsi şərtdir. Hər bir çıxışdan sonra münsiflər heyəti səs verir və ilk dörd yerə çıxan slemer növbəti tədbirə qoşulmağa haqq qazanır. Hazırda slem İrlandiya, Nepal, Kanada, Almaniya, İsveç, Avstriya, İsrail, Ukrayna, Rusiya, İsveçrə, İspaniya, Meksika, Fransa, Azərbaycan və s. ölkələrdə keçirilir.

## Xarici keçidlər
* Poetry Slam Baku rəsmi Facebook səhifəsi
Abbas Əhməd Axundi

**Abbas Əhməd Axundi** () — İranlı siyasətçi, akademik və Həsən Ruhani kabinetində nəqliyyat naziri.

1993-cü ildə Axundi, Mənzil və şəhərsalma naziri olmuşdu ki onu İranın müasir tarixində ən gənc nazir etdi. Axundi, Əbdülhüseyn Əmininin qız nəvəsidir.

## İstinadlar

## Həmçinin bax
* Əbdülhüseyn Əmini
Böyük ümidlər (film, 1998)

**"Böyük ümidlər"** () — meksikalı rejissor Alfonso Kuaronun amerikan melodram janrında film. 1998-ci ildə ekranizasiya olmuşdur.

## Süjet
10 yaşında olarkən Finnegan Bell, Nora Dinmor adlı qoca ərə getməmiş bir qadının yanında qalır. Hələ cavanlıqda, onun sevgilisi toy mərasimində onu ataraq qaçmışdı. Bunun üçün Nora həyatının əsas məqsədi — qohumu olan Estellaya kişiləri nifrət etməyi aşılamaqdır. Doğrusu Estella elə gözəldir ki, Finn ona aşiq olur və beləliklə də o da Noranın hiyləsinə keçir.

O vaxtdan bəri, Finn hər həftə ms Dinsmorun evinə gəlir və nəhayət bir gün Estella onunla gəzməyə çıxmağa razı olur. Lazımi yerdə görüşdükdən sonra, Estella ona xahiş edir ki, o öz evini ona göstərsin. O razı olur. Amma bədbəxtlikdən onlar evdə çox az müddət birgə qalırlar. Əsl ledi kimi, Estella Finneganla sağollaşır, səhərisi isə bilinir ki, o uzun müddətə Nyu Yorka təhsil almağa gedib. Finnin də bəxti gətirir — o da ABŞ-nin mədəni şəhərinə üz tutacaq və imkan olarsa o orada Estellanı tapacaq.

## Rollarda
* İtan Houk … Finnegan Bell
* Qvinet Peltrou	… Estella
* Henk Azaria	… Walter Plane
* Kris Kuper	… Joe
* Anne Bancroft	… Bayan Dinsmoor
* Robert de Niro	… Mahkum / Lustig
* Josh Mostel	… Jerry Ragno
* Kim Dickens	… Maggie
* Nell Campbell	… Erica Thrall
* Gabriel Mann	… Owen
* Jeremy James Kissner	…10 yaşındaki Finnegan
* Raquel Beaudene	… 10 yaşındaki Estella
* Stephen Spinella	… Carter Macleish
* Marla Sucharetza	… Ruth Shepard
* Isabelle Anderson	… Lois Pope

## Soundtrek
Məhz bu film üçün Tori Amos *Siren* adlı mahnı yazmışdı. Bundan başqa, filmdə Pulp, Scott Weiland, Iggy Pop, Chris Cornell, The Verve Pipe və Duncan Sheik kimi məşhur musiqiçilərin də mahnıları səsləndirilib.
Ancaq bütün bu musiqilər içərisidə, filmin simvol mahnısı — Mono qrupunun "Life in Mono" adlı treki idi.

## İstinadlar

## Xarici keçidlər
* 
* 
*
Çi-Li

**Çi-Li** — 2005-ci ildə Rusiyada yaranan musiqi qrupu. Elə o zaman qrupun debüt single olan «Преступление» buraxılmışdı. Bundan sonra qrup bir çox yerdə çıxış etmişdi, məsələn 2006-cı ildə Leninqrad adlı klubda.

Çi-Li adını qrupun solisti İrina Zabiyaka qoymuşdu. Onun sözlərinə görə, bu adı o uşaqlıqda almışdı. O zaman onun anası Çili üsyanında itmiş atası haqda danışmışdı. 
## Bioqrafiya

## Diskoqrafiya

### Albomlar

### Videomateriallar
* DVD
«Хроники преступлений» (2007)

* Kliplər
# Новый год в постели
# Омут
# Лето
# Маки
# Мы не ангелы
# Сердце
# А может быть
# Любовь это яд
# Сказки (feat. Qoşa Kutsenko)
# Орэ-орэ
# Обещаю
# Можно всё
# Кошка
# Ромашковое поле
# Облака
# Я хочу побить посуду (feat. Qoşa Kutsenko)
# Ира, Ира (feat. Братья Грим)
# Океан
# Я буду помнить (feat. SoundHackers)
# Только без паники
# Северный ветер
# Опа

### Single'lar

## İstinadlar

## Xarici keçidlər

* Официальный сайт
* Аккаунт в социальной сети Google+
Permutasiya

**Permutasiya** — təkrarsız yerdəyişmələr.

Tutaq ki, elementlərin sayı m olan M={a_1, a_2, .., a_m} çoxluğu verilmişdir. Onun elementlərindən uzunluğu m-ə bərabər olan təkrarsız yerləşdirmələr düzəldək. Deməli, belə yerləşdirmədə M çoxluğunun hər bir elementi bir dəfə iştirak edir. Məsən, m=4 olarsa, belə yerləşdirmələr
{a_1}{a_2}{a_3}{a_4}, {a_1}{a_2}{a_4}{a_3}, 
{a_1}{a_4}{a_2}{a_3}
{a_4}{a_1}{a_2}{a_3}
{a_2}{a_1}{a_3}{a_4}, {a_2}{a_1}{a_4}{a_3},{a_2}{a_4}{a_1}{a_3},{a_4}{a_2}{a_1}{a_3}... bu qaydada yerləşdirməyi davam etsək onların sayı 4!=24 olar

## Tərif
m elementdən uzunluğu m-ə bərabər olan təkrarsız yerləşdirmələr yerdəyişmə adlanır.
Tərifə görə belə yerdəyişmələrin sayı {A_m^m} olar. O, {P_m} ilə işarə edilir. Deməli,
{P_m}={A_m}^m
Adətən "yerdəyişmə" sözü əvəzinə permutasiya sözü işlədilir. Bu düstura görə çıxarış:
{P_m}={A_m}^m=m(m-1)(m-2)... \cdot (m-(m-1))=m(m-1)(m-2)... \cdot 2 \cdot 1=m!
Yəni
{P_m}=m!

## Qeyd
m elementi olan çoxluğun elementlərindən təşkil edilən m elementli təkrarsız yerdəyişmələrin sayı {P_m}=1 \cdot2 \cdot...(m-1)m=m! bərabərdir. Buradan alınır ki, bir elementi olan çoxluqdan təşkil edilən yerdəyişmələrin sayı {P_m} =1! =1 olar. Digər tərəfdən, m faktorialın tərifinə görə m!=(m-1)!m olduğundan, 1!=0! \cdot1
Buradan görünür ki, 1!=1 olması üçün 0!=1 qəbul etmək lazımdır və belə qəbul edilib.

## Məsələ
Futbol birinciliyində 8 komanda iştirak edib və komandaların hamısı müxtəlif miqdarda xallar toplayıb. Turnir cədvəlində onlar neçə üsulla yerləşə bilər?
* Həlli: Komandalarının hamısı müxtəlif xallar topladığından, onların cədvəldə yerləşə biləcəyi variantları sayı  {P_8} -ə bərabərdir. Deməli variantları sayı  {P_8} = 8! = 40320 

## Xarici keçidlər
* [Http://abiturient.az Abituriyent] jurnalının xüsusi buraxılışı. Redaksiya şurasi: M.M.Abbaszadə, N.Ə.Bayramov, V.M.Bağırov, M.C.Mərdənov və b. Bakı 2005

## Həmçinin bax
* Kombinazon
* Aranjeman
* Faktorial
* Binom
* Çoxluq
Tarzən Bəylər

**Tarzən Bəylər** (XIX əsrin əvvəli—?) — el sənətkarı, xalq musiqiçisi.

## Həyatı
Onun həyatı və sənəti haqqında məlumat çox azdır. XIX yüzilliyin başlanğıcında Qarabağın Xankəndi şəhərində doğulub və əsrin sonlarında vəfat edib. 10 il Tehran şəhərində təlim almışdır. Bu səbəbdən farsca yaxşı bilirdi. Musiqi elminə kamil yiyələnmişdir. Sonra Bakı şəhərinə gəlib və ömrünün çox hissəsi bu şəhərdə keçib. Deyilənlərə görə evi Böyük Qala küçəsində idi. 1880-cı ildə Bəylər Kutaisiyə köçür. İki il Bakıdakı dost tanışları ondan xəbər tutmurlar. Daha sonra dostu Məşədi İsmayıl onun dalıyca Gürcüstana gedir. Və görür ki, Bəylərin təbabət savadı da var imiş. Həkimlik edir, hörməti də burada böyükdür. Dostu soruşur ki, bəs tardan ayrılmısan?. O isə cavabında deyir ki, mən tarsız yaşaya bilmərəm və tarı əlinə alıb Rast çalmağa başlayır. Həmin görüşdən il yarım sonra Bəylər vəfat edir. Bəylər vəsiyyətində deyibmiş ki, öləndən sonra tarını Məşədi İsmayıla yadigar kimi versinlər

## Mənbə
* Rafael Hüseynov "1002-ci gecə", səh 26-27
Esquire

**"Esquire"** — ABŞ-nin kişilər üçün, 1932-ci ildə təsis edilmiş populyar işıltılı brend jurnal. Əsas mövzular: mədəniyyət, dəb və üslub, biznes və siyasət, texnologiya və avtomobillər, mətbəx və səhiyyə, personaj və müsahibə.

## Yayımlanan ölkələr
* Çin
* Çexiya 
* Yunanıstan
* Salvador (2009-cu ildən bəri)
* Honq Konq
* İndoneziya
* Yaponiya
* Qazaxıstan
* Koreya
* Meksika
* Hollandiya
* Rusiya
* Tayvan
* İspaniya
* Tailand
* Türkiyə
* Böyük Britaniya (1991-ci ildə təsis edilmişdi)
* Rumıniya

## İstinadlar


## Xarici keçidlər
* Rusiyada nəşr olunan Esquire jurnalının saytı
* ABŞ-də nəşr olunan Esquire jurnalının saytı
* İspaniyada nəşr olunan Esquire jurnalının saytı
* Çexiyada nəşr olunan Esquire jurnalının saytı 
* Böyük Britaniyada nəşr olunan Esquire jurnalının saytı
Nadir Mirzə Qacar

**Nadir Mirzə Qacar** — Qacar şahzadəsi, qədim Azərbaycan xörəklərinin reseptini toplayan. Məhəmmədqulu mirzə Qovanlı-Qacar nəvəsi

Azərbaycan Milli Elmlər Akademiyasının M.Füzuli adına Əlyazmalar İnstitutu Tehranın Parlament Kitabxanasından Qacar şahzadəsi Nadir Mirzə Qacarın kulinariyaya dair "Nəvadir əl-əmsal" əsərinin əlyazmasının surətini əldə edib. Əsərdə Azərbaycanın bir sıra unudulmuş qədim xörəklərinin resepti verilib.

## Kitabları

*“Karnamə” - aşpazlıq mövzuda farsdilində
*“Nəvadirül-əmsal” - ərəb atalar sözləri və zərbi-məsəlləri haqqında ərəb dilində 
*“Təşrihül-insan” anatomiya elmi üzrə ərəb dilində  
* “Tarixü coğrafiyi-darüssəltəneyi-Təbriz be-zəmimeyi-şərhi-hali-büzürgan”, və ya sadəcə “Tarixi-Təbriz” 1884

## Kitabı
AMEA Əlyazmalar İnstitutunun əməkdaşı Hacı Rauf Şeyxzamanlı “Nadir Mirzə Qacar. Karnamə” adlı kitabı fars dilindən tərcümə edib və həmin tərcümə "Elm və təhsil" nəşriyyatında çap edilib. Kitabda müəllif – Qacar şahzadəsi Nadir Mirzə 260-dan artıq qədim Azərbaycan xörəyinin reseptini toplayaraq sadə bir dildə oxuculara təqdim etmişdir. Əsərdə klassik şairlərin yaradıcılığından çoxlu nümunələr gətirilib. Yeni nəşr milli xörəklərimizi mənimsəmək istəyənlərə, mədəniyyətimizin qədimliyini inkar edənlərə tutarlı cavabdır. Kitabın məsləhətçi və ön söz müəllifi Milli Kulinariya Mərkəzinin direktoru, tarix üzrə fəlsəfə doktoru, professor Tahir Əmiraslanov, tərcümənin redaktoru isə Arif Ramazanovdur.

## İstinadlar
Tusi-Paskal üçbucağı

thumb|200px
**Tusi-Paskal üçbucağı** — binomial əmsalların üçbucaq formasında düzülüşü.

Paskal üçbucağı kimi qeyd edilməsinə baxmayaraq, tarix göstərir ki, ilk dəfə bu üçbucağı dahi azərbaycanlı alim Nəsirəddin Tusi qurmuşdur.

Təkrarsız kombinazonlar üçün isbat etdiyimiz  {C_m^n}={C_{m - 1}^{n - 1}} + {C_{m-1}^n}  bərabərliyi {C_{m-1}^s} binomial əmsalları məlum olduqda {C_m^n}-i tapmağa imkan verir. Bunu göstərmək üçün {C_m^n}-in ardıcıl olaraq cədvəl şəklində yazılışdır.

thumb|200px

Bu cədvəldə {C_m^0}=1 {C_m^m}=1 olduğundan hər sətirdə birinci və sonuncu qiymətlər mövcuddur. Arada qalan hər bir element isə ondan yuxarıdakı sətirdə solda və sağda duran elementlərin sayına bərabərdir.
Teylor teoremi

**Teylor teoremi** — riyaziyyatda törəməsi bilinən bir funksiyaya bir nöqtə ətrafında, əmsalları sadəcə funksiyanın o nöqtədəki törəməsinə bağlı olan polinom şəklində ardıcıllıq əmələ gətirən nəticədir. Teorem yaxınlaşdırma hesablamalarındakı xəta payına baxmayaraq, dəqiq nəticələr də verə bilir. Bruk Teylor adlı riyaziyyatçının 1712-ci ildə etdiyi çalışmaları səbəbilə adı bu şəkildə adlanan teoremin həqiqətdə bundan 41 il əvvəl (1671-ci ildə) Ceyms Qreqori (James Gregory) tərəfindən kəşf edildiyi bilinir.

## Teorem
Əgər f(x) hər hansı *a* nöqtəsinin özü və onun müəyyən ətrafında (n+1)-ci tərtibə qədər törəməsi olan funksiyadırsa, *x* isə göstərilən ətrafdan olan x\not=a istənilən nöqtədirsə, onda *a* və *x* nöqtələri arasında elə *c* nöqtəsi var ki,


f(x)=f(a)+ \frac{f'(a)}{1!} (x-a)+\frac{f''(a)}{2!} (x-a)^2+...+\frac{f^{(n)}(a)}{n!} (x-a)^n+\frac{f^{(n+1)}(c)}{n+1!} (x-a)^n+1


## Həmçinin bax
* Teylor sırası
Azərbaycan Aykido Federasiyası

**Azərbaycan Aykido Federasiyası** və ya qısaca **AAF** — ( — AAF) — 13 iyul 1994-cü ildə Azərbaycan Respublikası Ədliyyə Nazirliyində qeydiyyatdan keçmiş ictimai birlik. Federasiyaya rəhbərliyi Fərhad Ələsgərov edir.

## Haqqında

1992-ci ildə F. Ələsgərov Azərbaycanda ilk Aykido təşkilatı "Aikido Mərkəzi"ni təsis edir. Azərbaycanda inkişaf etdirilən Aykidonu Beynəlxalq aləmdə yeni səviyyədə təqdim etmək üçün, 1994-cü ildə "Aikido Mərkəzi"nin rəhbəri Fərhad Ələsgərov "Azərbaycan Aykido Federasiyası"nın yaradılması təşəbbüsünü irəli sürür.

"Aikido Mərkəzi" AAF-nın təsisçisi və baş təşkilatdır, iqamətgahı Bakı şəhəri Bala Dadaşov küç. 24 ünvandadır.

## İstinadlar
Henri Kavill

**Henri Uilyam Delqlayş Kavill** (; d:5.5.1983) — Britaniyalı aktyor. Henri kino karyerasına 2001-ci ildə *Laquna* filmi ilə başlayıb. 2002-ci ildə Albert Mondeqo rolu ilə *Monte Kristonun Hesablaması* filmi ilə başlayıb. daha sonra o BBC kanalında yayımlanan *İnspektor Linli Misteries*, *Midsomer Qatilləri* və *Tudors* seriallarında, həmçinin *Tristian və İzolde*, *Ulduz Tozu* və *[[Ölümsüzlər (film, 2011)|Ölümsüzlər]]* kimi filmlərdə çəkildi.

## Həyatı
Henri Britaniyanın Kanal Adalarının Cersi adasında dünyaya gəlib. Anası Marianna bankda katib, atası Kolin isə birjaçı idi. Onun dörd qardaşı var. İngiltərədə *Stowe School* adlı məktəbə başlamazdan əvvəl Cerseydəki *St. Michael's Preparatory School* məktəbində təhsil alıb.

## Karyerası

Henri filmlərə 2001-ci ildən etibarən çəkilməyə başladı. İlk *Laquna* (2001) adlı filmdən sonra növbəti il *Monte Kristonun Hesablaması* filmində rol aldı. Bundan sonra o BBC telekanalındakı *İnspektor Linli Misteries*, *Midsomer Qatilləri* və *Tudors* seriallarında sonra *Qalanı Tutmaq* (2003), *Cəhənnəmin Yüksəlişi: Cəhənnəm Dünyası* (2005), *Qırmızı Papaq* (2006) və *Tristian və İzolde* kimi bir sıra filmlərə çəkildi. 2007-ci ildə Metyu Vauhun *Ulduz Tozu* filmində rol aldı.

Henrinin fanatları onu 2005-ci ildə nümayiş olunan Harri Potter və Alov Kuboku filmində Sedrik Diqori rolunda görmək istəyirdilər. Ona görə də o, bu filmin kastinqlərinə qatıldı, lakin bu rol sonradan Robert Pattinsona verildi. Həmçinin Stefani Mayer özünün Alatoran romanı əsasında çəkilən eyni adlı filmdə də Edvard Kallen rolunun məhz Henrinin oynamağını istəmişdi. Lakin Henrinin yaşı çox olduğuna görə bu rol yenidən Robert Pattinsona verildi.

## Filmoqrofiya

### Film

## Televiziya

### Serial

## Xarici keçidlər
* 
* Aktyorun rəsmi saytı

## İstinadlar
Həsən Kərimov (çoban)

**Həsən Kərimov** və ya **Çoban Həsən** (tam adı: Həsən Rza oğlu Kərimov; ) — Sosialist Əməyi Qəhrəmanı, iki çağırış SSRİ Ali Sovetinin deputatı.

## Həyatı
Həsən Kərimov SSRİ Ali Sovetinin 22 mart 1966-cı il tarixli fərmanı ilə Sosialist Əməyi Qəhrəmanı adına layiq görülmüş, "Lenin Ordeni" (№ 378938) və "Oraq və Çəkic" (№ 12827) medalı ilə təltif edilmişdir.
 
O, iki çağırış SSRİ Ali Sovetinin deputatı da seçilmişdir.

Doğma kəndində yaşayıb işləyirdi. 1982-ci ilin aprelində o, şəriki ilə birlikdə qadını qətlə yetirmiş və buna görə 1983-cü il aprelin 21-də Azərbaycan SSR Ali Məhkəməsi onu ölüm cəzasına məhkum etmişdir . 1983-cü ildə çəkilib [1] . SSRİ Ali Soveti Rəyasət Heyətinin 28 yanvar 1985-ci il tarixli fərmanı ilə Həsən Kərimov ölümündən sonra bütün titul və mükafatlarından məhrum edilib..

Heydər Əliyev onun haqqında belə demişdir:

*Yadımdadır, bir çoban var idi. Bərdədən idi, onu sonra qəhrəman etmişdilər. Mən işləməmişdən əvvəl olan bir adam idi. Adı Həsən, ya nə idi…*

*…Çoban Həsən, o, məlumat verirdi ki, guya hər yüz qoyundan 140–150 bala alır. Buna da inanırdılar. O birilərindən də tələb edirdilər. Amma onlar bunu edə bilmirdilər.*

## Xatirəsi
* Bulud Qərəçorlu Səhənd yazdığı "Dədəmin kitabı" poemasını Çoban Həsənə həsr etmişdir.
* Zahid Xəlil yazdığı "Çoban Həsən" şeirini ona həsr etmişdir.
* Əli Mehdi, Qarabağın qara günü (şeirlər), Elimin obamın a tərlan oğlu, Bakı, "Azərnəşr", 2001. səh. 118.

## Filmoqrafiya
* İyirminci bahar (film, 1940)

## İstinadlar
Saatlar (film, 2002)

**"Saatlar"** () — Stiven Doldrinin filmi, Maykl Kanningemin eyniadlı romanın ekranizasiyası.

## Məzmun
Hekayə 3 qadının həyatından bir günü — onların oyanışından axşama qədər olan müddəti təsvir eləyir. Onların həyatı 100 illiklər bölür: Nikol Kidman depressiyalardan əziyyət çəkən və buna görə özünəqəsd etmək istəyən Britaniyalı yazıçı Virciniya Vulfu oynayır; Culianna Mur 1951-ci ildən Los-Ancelesdə yaşayan, eyni həyat tərzindən bezən Lora Braun adlı evdar qadın rolunu oynayır, Meril Stripin qəhrəmanı — homoseksual nəşr evinin redaktorudur. O 2001-ci ildən Nyu-Yorkda yaşayır, bütün bunlardan belə o əvvəlki sevgilisi — QİÇS xəstəliyindən əziyyət çəkən, Lora Braunun oğlu Riçarda baxır.

Bütün bu, il baxışdan bir-birindən fərqli həyatlar əslində Virciniya Vulfun "Missis Dellouey" romanında qarşılıqlı əlaqəyə malikdirlər: Vulfun günü onla başlayır ki, o öz romanı ilə işləməyə başlayır, Lora Braun özünün "ideal malikanəsində" bu romanı oxuyur və nəhayət, Missis Delouey — bu Meril Stripin oynadığı qəhrəmana verildiyi addır.

Bütün bu hadisələr finalda qəribə şəkildə və bununla belə təəccüblü, parlaq süjetə çevrilir: 3 qəhrəmanın taleləri zamansal və məkan fərqlərinə baxmayaraq identik saplarla bağlanılır.

## Rollarda

## Mükafatlar
Film aşağıda adı çəkilən mükafaları qazanmışdı:

## İstinadlar

## Xarici keçidlər
*  
*  
* 
*
Eyler çevrilməsi

**Eyler çevrilməsi** — nəticə verə bilən funksiyalar arasındakı əlaqə, bəzi hallarda Eyler çevrilməsi olaraq adlandırılır. İki fərqli formada var olan çevrilmə, ardıcıl silsilələrin yığılmasını sürətləndirə bilir. Başqa bir deyimlə,

: \sum_{n=0}^\infty (-1)^n a_n = \sum_{n=0}^\infty (-1)^n 
\frac {\Delta^n a_0} {2^{n+1}}

ifadəsində *x* yerinə 1/2 qoyularaq 1 əldə edilə bilir. Sağdakı elementlər çox sürətli şəkildə kiçildikləri üçün bu cəm asanlıqla hesablana bilir.

Eyler çevrilməsi aşağıdakı formada ümumiləşdirilə bilər:

*p* = 0, 1, 2, … üçün

: \sum_{n=0}^\infty (-1)^n {n+p\choose n} a_n = \sum_{n=0}^\infty (-1)^n 
{n+p\choose n}\frac {\Delta^n a_0} {2^{n+p+1}}

bərabərliyi təmin edilir.

Eyler çevrilməsi \,_2F_1 hipergeometrik silsiləsinə sıxlıqla tətbiq edilir. Bu halda Eyler çervilməsi

: \,_2F_1 (a,b;c;z) = (1-z)^{-b} \,_2F_1 \left(c-a, b; c;\frac{z}{z-1}\right)

olaraq ifadə edilə bilir.

Binom çevrilməsi və bunun fərqli bir tətbiqi olan Eyler çevrilməsi bir ədədin daimi kəsr olaraq ifadə edilməsində böyük əhəmiyyət daşıyır. 0  ədədinin daimi kəsr ifadəsinin

: x=[0;a_1, a_2, a_3,\cdots]

olduğu güman edilərsə, burdan

: \frac{x}{1-x}=[0;a_1-1, a_2, a_3,\cdots]

və

: \frac{x}{1+x}=[0;a_1+1, a_2, a_3,\cdots]

nəticələri alınır.
Məşədi Dadaş məscidi

**Məşədi Dadaş məscidi** — Bakı şəhəri, Nəsimi rayonu, Ağadadaş Qurbanov küçəsi 37-də ("Kubinka" ərazisində) yerləşən tarixi məscid.

Bu məscid təkiyyə olaraq tikilib, yəni İmam Hüseyn üçün əzadarlıq məclisləri təşkil olunan yer olub. Sonradan bura məscid kimi fəaliyyətə başlayıb. Məscid sovet dövründə anbar, kitabxana və klub kimi istifadə olunub. 1990-cı ildən yenidən ibadətgah kimi fəaliyyətini bərpa edib. Müstəqillik dövründə ilk dəfə 2001-ci ildə təmir olunub.

2014-cü ildə məscidin nəzdində "Darul-Hikmət" Elm və Tədris Mərkəzi fəaliyyətə başlayıb. Həmçinin mərkəz nəzdində tələbələrin ixtiyarına verilmiş kitabxana da mövcuddur.

Hazırda məscidin ön hissəsində bu məsciddə ibadət edən İkinci Qarabağ müharibəsi şəhidlərin adları olan lövhə və xatirə tablosu qoyulub. İbadətgahın içəsində də şəhidlərin şəkilləri olan tablo var.

Məscid əsasən 2002–2023-cü illərdə burada axund, imam-camaat və imam-cümə olaraq fəaliyyət göstərmiş Hacı Şahinin adı ilə birgə anılıb.

## Tarixi
Bir çox məscidlər kimi bu məscid adı onu tikən insanın — **Məşədi Dadaş**ın adı ilə bağlıdır. XVIII əsrdə tikilən məscid təkiyyə məqsədilə tikilib (təkiyyə-İmam Hüseyn məclisləri təşkil olunan yer). Sonradan məscid kimi fəaliyyətə başlayıb. SSRİ dövründə zaman-zaman anbar, kitabxana, klub kimi işlədilib. Müstəqillik əldə edildikdən sonra yenidən fəaliyyətə başlayıb. 1990-cı ildə məscidin dini icması Ədliyyə Nazirliyində qeydiyyatdan keçib.

## Həmçinin bax
* Hacı Şahin
* Xanım Fatimeyi-Zəhra məscidi
* Hacı Cavad məscidi

## İstinadlar

## Mənbə
* MƏŞƏDİ DADAŞ MƏSCİDİ 
* Məşədi Dadaş məscidi

## Xarici keçidlər
* Bakı şəhəri Məşədi Dadaş məscidi
*
Orderlərin növləri və strukturu

Antik Yunan memarlığında orderin 3 növü işlənmişdir.
  
# Dorik order
# İonik order
# Korinf orderi

Sonralar Qədim Roma memarlığında əlavə olaraq toskan və mürəkkəb və ya kompozit adlanan korinf orderinin variantı tətbiq edilmişdi. Bununla da memarlıq orderləri beş tipdə: Toskan, dorik, ionik, korinf, mürəkkəb və yaxud kompozit orderləri kimi təmsil olunmuşdular.
Rayan Quzman

**Rayan Quzman** (); d. 21 sentyabr 1987, Eybilin) — ABŞ modeli və aktyor. Aktrisa Ketrin MakKormiklə birgə 2012-ci ildə **Step Up Revolution** adlı 3D formatlı filmdə baş rolda çəkilib. Aktyorluq peşəsindən əvvəl o model biznesində işləyib.

## Həyatı
Rayan atası meksikalı, anası isə Avropa kökənli bir amerikan ailəsində anadan olub. Hələ cavan yaşlarında Rayan anasının doğma şəhərinə, Kaliforniya ştatında yerləşən Sakramentoya köçdü. O  Roklində yerləşən „Sierra College“inə daxil olur. Aktyorluq peşəsində debüt rol ona Bir addım irəli 4 dans filmi gətirdi. Aktyor peşəsindən əvvəl o model biznesində çalışıb.

## Maraqlı faktlar
Rayan Quzmanın anketi:
*Boyu : 183 sm
*Çəkisi : 61 kq
*Saçlarının rəngi : Açıq şabalıdı
*Gözlərinin rəngi : Açıq qəhvəyi 
## Filmoqrafiya

## İstinadlar

## Xarici keçidlər
*
Vəlvələ

* Vəlvələ (alət) — pərsəngli əyircək.
* Vəlvələ (Quba) — Azərbaycan Respublikasının Quba rayonunun inzibati ərazi vahidində kənd.
* Vəlvələçay — Quba və Xaçmaz rayonlarında çay. Xəzər dənizinə tökülür.
Vəlvələ (alət)

**Vəlvələ** — kətan lifini əyirməyin bir səmərəli əmək aləti; pərsəngli əyircək. Əsasən Şahdağ xalqlarının məskunlaşdığı dağ kəndlərində geniş istifadə olunmuşdur. Şahdağ xalqları keçmişdə vəlvələdən təkcə kətan (kəndir) lifi deyil, həm də lazım gəldikdə yun ip əyirərmişlər.

## Quruluşu və istifadəsi
Vəlvələ bir qarış uzunluğunda ağac hərləncəkdən, onun ortasına keçirilmiş ox rolunu oynayan dəstəkdən, hərləncəyin hər iki ucunda açılmış gəzlərə siyirtmə bağlanan 25-30 sm uzunluğunda əyircək ipindən ibarət olurdu. Hərləncəyin sürətlə fırlanmasını təmin etmək üçün onun bir başına pərsəng daşı bağlanırdı. Çox vaxt uzunsov və hamar çaydaşından ibarət olan pərsəng hərləncəkdən 6-7 sm-ə qədər ondan aralı qalırdı.

## İstinadlar
Jan-Dominik Bobi

**Jan Dominik Bobi** () — fransız jurnalist, ssenarist, yazıçı və "Elle" France jurnalının baş redaktoru. İnsult keçirdikdən sonra "Skafandr və kəpənək" bestsellerini yazıb.

## İnsult və Bestseller
8 dekabr 1995-ci il 43 yaşındaykən güclü insult keçirir-Bu zaman onun oğlu Bobi də yanında idi (onlar yeni avtomobildə gəzintiyə yollanırdılar). 20 gün keçdikdən sonra Bobi komadan ayılır və müşahidə edir ki, onun sol gözündən başqa bütün bədəni iflic olub. xəstəxanada həkimlər fransız sözlərində daha tez-tez işlədilən hərf sıralaması ilə Bobi üçün xüsusi əlifba düşünürlər. Adətən, Loqoped hərfləri xüsusi ardıcıllıqla (O[o], S[es], A[a], R[eğı], N[en], T[ti], U[ü], M[em] və.s) yavaş-yavaş oxuyurdu, əgər bu Jan-Dominikə lazım olan hərf idisə, o gözünü bir dəfə yumub açırdı, əgər loqoped səhv edirdisə, Bobi gözünü bir neçə dəfə yumub açmaqla həkimi xəbərdar edirdi. İlk əvvəl bu Bobi üçün çətin idi, beləki o gözünü uzun müddət qırpmadan açıq saxlaya bilmirdi. Daha sonra ardıcıllığa öyrəşdikdən sonra loqoped hərfləri tez tez sadalamağa başladı. Bu yolla Bobi öz daxili dünyası və hissləri haqqında bütöv bir kitabı (Skafandr və Kəpənək) yazdı. Kitab çox böyük uğur gətirdi. Bobi kitabı işıq üzü görəndən 10 gün sonra prevmaniyadan vəfat etdi.

## Skafandr və Kəpənək
İki ay müddətində gündə 3 saat olmaqla Bobi assisenti ilə əlifba vasitəsi ilə danışdı. O Lazım olan hərfdə assisentinə göz vururdu, deyilənə görə kitabın ərsəyə gəlməsi üçün Bobinin 200.000 dəfə gözünü yumub açmasına ehtiyac duyulub.

Bir söz belə demədən Jan-Dominik dünyaya bildiribki "*Skafandrın içində okeanın dibinə batmaqda olan bədən içində üsyankar kəpənək yaşamağ üçün mübarizə aparır-bu Ürəkdir.*" Kitab dünyanın 30-dan çox ölkəsində böyük tirajla çap edilib və milyonlarla oxucunun ürəyinə yol tapıb.

Amerikalı rejissor Culian Şnabel tərəfindən Jan-Dominik Bobinin eyniadlı [Skafandr və Kəpənək (film 2007)](http://az.wikipedia.org/wiki/Skafandr_v%C9%99_k%C9%99p%C9%99n%C9%99k_(film,_2007)) hekayəsi əsasında 2007-ci ildə baş tutan fransız filmi, ən yaxşı rejissor işinə görə 2007-ci il Kann kinofestivalının mükafatçısı olub.

## İstinadlar

## Xarici keçidlər
# http://www.litmir.net/br/?b=144171
# http://www.factroom.ru/facts/8989

## Həmçinin bax
* Skafandr və kəpənək (film, 2007)
Səhnə şəhristanı

**Səhnə şəhristanı** — İranın Kirmanşah ostanının şəhristanlarından biri. Şəhristanın inzibati mərkəzi Səhnə şəhəridir. 2006-cı il əhalinin siyahıya alınmasına əsasən, şəhristanın əhalisi 75,827 nəfər və 19,106 ailədən ibarət idi.

## İstinadlar
Kəngavər şəhristanı

**Kəngavər şəhristanı** — İranın Kirmanşah ostanınında şəhristan, inzibati mərkəzi Kəngavər şəhəridir. 2006-cı il əhalinin siyahıya alınmasına əsasən, şəhristanın əhalisi 80,215 nəfər və ya 19,825 ailədən ibarət idi.

## İstinadlar
Ezqele

**Ezqele** — İranın Kirmanşah ostanının Səlas Babacani şəhristanının Ezqele bəxşində şəhər və onun mərkəzi. 2006-cı il əhalinin siyahıya alınmasına əsasən, şəhərin əhalisi 939 nəfər və 198  ailədən ibarət idi.

## İstinadlar
Serex

**Serex** — Qədim Misir fironlarının Hor adına əlavə edilmiş, saray fasadını stilizə edən bir təsvir.
Adətən serex üzərində Hor və ya Set, bəzən də hər ikisi birilikdə təsvir edilirlər.

Fayl:Djet.jpg|Hor təsvirliUaciyin serexi 
Fayl:Peribsen.png|Set təsvirliPeribsenin serexi.
Fayl:Chasechemoei.png|Hor və Set təsvirli Xasexemuinin serexi.
Fayl:Serech Double-Falcon.png|Qoşa Horlu - şahinli serex 

## Həmçinin bax
* Hor adı
Numéro

**Numéro** — aylıq beynəlxalq qadınlar üçün moda jurnalı. Birinci nömrəsi 1998-ci ildə Fransada təsis edilmişdi. *Groupe Alain Ayache* nəşriyyat evində buraxılır.
## Numéro Homme
Numéro Homme kişilər üçün moda jurnalıdır. Numéro ailəsinə daxildir.

## Tarix
Numéro 1998-ci ildə Elisabeth Djian tərəfindən təsis edilib. O indi jurnalın şef-redaktor vəzifəsində işləyir. Onun özünün dediyinə görə, "Mən əsl ağıllı qadınlar üçün moda junalı yaratmağı arzulayırdım. Ağıllı qadın, hansı ki, üz qırışlarını aparan kremlərdən yox, musiqi, dizayn və mədəniyyət haqda oxuyur."

2010-cu ilin sentyabr ayında Numéro Çin jurnalı çap edilmişdi, bu isə bu ölkədə olan böyük tələbatla izah etmək olar.

## İstinadlar
 

## Xarici keçidlər
*Numéro Magazine Official website 
*Numero TOKYO
Peribsen

**Peribsen** ya **Set Peribsen** () — Erkən padşahlıq dövrü, II sülalə zamanında təqribən e.ə. XXVIII və ya XXVII əsrin əvvəllərində 17 il müddətinə hökmranlıq etmiş Qədim Misir fironu. Peribsenin digər fironlardan fərqləndirən cəhət ondadır ki, o, öz hökmdar titulu Hor adını Horun düşməni olan Setin şərəfinə Set adı ilə əvəz etmişdir. Bunun hansı məqsəd güddüyü hələ də məlum deyildir. 
Fərziyyələrin birinə əsasən hökmdar siyahılarına əsasən Peribsenin sələfi Sexemib-Perenmaatdır, lakin ola bilsin ki, Peribsen və Sexemib eyni şəxslər olmuşlar. Bu baxımdan Hor adı titulu daşıyan Sexemib hansısa səbəb üzündən ondan imtina edərək Set adı titulunu götürmüşdür. 
Peribsenin Abidos siyahısında dəfn stelinin üzərində öz Hor Sexemib adını silldirərək onu Set Peribsen adı ilə əvəz etdirməsi, güman edilir ki, o zamanki dini reform ilə əlaqəlidir. Sülalə öncəsi dövrlərdə Set Aşağı Misirin rəmzi hesab olunurdu. Ola bilsin ki, Peribsen Aşağı Misir üsyançılarının başçısı olsun və onun hakimiyyəti bütün Misir ərazisinə şamil edilmirdi. Məhz bu dövrdə bir çox Qədim Misir hökmdarlarının qəbirləri yandırılaraq məhv edilmişdir. Peribsenin xələfi sayılan Xasexemui öz hökmdar titulları kimi hər iki Hor və Set adlarından istifadə etmişdir. Lakin sonralar yalnız Hor adı titulu ənənəsi bərpa edilmişdir.

## İstinadlar
Muxtar Həmzəyev

**Muxtar Həmzəyev** — Azərbaycan Dillər Universitetinin Psixologiya kafedrasının rəhbəri, psixologiya elmləri doktoru, professor.

## Həyatı
Həmzəyev Muxtar Əliş oğlu 1929-cu ildə Laçın rayonunun Əhmədli kəndində anadan olub. Əhmədli kənd yeddi illik kənd məktəbində təhsil aldıqdan sonra Laçın şəhərindəki pedaqoji məktəbi 1948-ci ildə fərqlənmə diplomu ilə bitirib və Azərbaycan Pedaqoji  İnstitutuna daxil olub. 1948-1952-ci illərdə həmin institutun Dil və Ədəbiyyat fakültəsinin məntiq və psixologiyası şöbəsində təhsil alıb. 1952-ci ildə oranı fərqlənmə diplomu ilə bitirib. Azərbaycan Pedaqoji İnstitutunun elmi şurasında müvəffəqiyyətlə müdafiə edərək,psixologiya ixtisası üzrə Pedaqoji elmlər namizədi alimlik dərəcəsi almışdər.

1969-cu ilin aprel ayında Azərbaycan Dövlət Universitetinin Elmi Şurasında “Azərbaycan Dili Orfoqrafiya və Durğu İşarələrinin mənimsənilməsi psixologiyası məktəbdə” mövzusunda doktorluq dissertasiyasını müdafiə edərək o dövrdə Azərbaycanda ən gənc psixologiya elmləri doktoru olmuşdur. 11 İyun 1971-ci il tarixdə Ali Attestasiya Komissiyasının qərarı ilə psixologiya kafedrası üzrə professor elmi adına layiq görülmüşdür.

1970-ci ildə Azərbaycanın “Qabaqcıl maarif xadimi”döş nişanı, 1989-cu ildə “Əmək veteranı”medalı,1990-cı ildə “İşdə əla müvəffəqiyyətinə görə”döş nişanı ilə təltif olunmuşdur.Akademik M.Mehdizadə mükafatının laureatıdır. Dəfələrlə Azərbaycan Respublikası Təhsil Nazirliyinin fəxri  fərmanları ilə təltif edilmişdir. 1978-ci ilin fevralından hal-hazıra qədər Azərbaycan Dillər Universitetinin Psixologiya kafedrasının rəhbəridir.

1976-1987-ci illərdə Azərbaycan Sovet Ensiklopediyasının elmi məsləhətçisi olmuşdur.

Son 20 il ərzində psixologiya ixtisası üzrə ixtisaslaşmış namizədlik və birdəfəlik doktorluq müdafiə şuralarının üzvü olmuşdur.

Azərbaycan Respublikası Prezidenti yanında Ali Attestasiya Komissiyası ekspert şurasının üzvüdür.  Yüksək ixtisaslı elmi kadrların hazırlanmasında da xidmətləri böyükdür. Onun rəhbərliyi altında 10-dan artıq namizədlik dissertasiyaları hazırlanıb müdafiə olunmuşdur. 10-dan artıq doktorluq, 20-dən artıq namizədlik dissertasiyasının rəsmi opponenti olmuşdur.

200-dən artıq elmi əsərin, o cümlədən 11 monoqrafiya və kitabçanın, orta və ali məktəblər üçün 10-dan artıq dərslik və dərs vəsaitinin, xeyli tədris proqramlarının müəllifidir, 20-dən çox kitabın elmi redaktoru olmuşdur.

## İstinadlar
 

## Mənbə
* "Mollaəhmədli və Mollaəhmədlilər", kitab, “Adiloğlu” nəşriyyatı , Bakı şəhəri 2007. Səhifə 367
* "Qəlblərdə yeri olan insan". Vidadi Xəlilov. Ömür yollarında. Bakı: Nərgiz, 2012. - səh. 77.
Vilyam Levi

**Vilyam Levi** (; 29 avqust 1980, Havana) — Kubalı ispandilli aktyor və model.

## Həyatı
Kocimarda, Havananın yaxınlığındakı kənddə anadan olmuşdu. 3 uşaq arasında böyüyüdür və tək ana tərəfindən tərbiyə alıb. Ailəsi yəhudi köklərinə malikdir. 14 yaşında Mayamiyə (ştat Florida) emiqrasiya etdi. Aktyor peşəsini əvvəlcə Los-Ancelesdə öyrənir, sonradansa Mayami və Mexikoda.

Televiziyada onun ilk işi amerikanın ispandilli Telemundo kanalında 2 realiti-şouda iştiraki idi: *Isla de la Tentación* и *Protagonistas de Novela 2*. Aktyor qismində isə 2008-ci ildə *Retazos de Vida* adlı filmdə çəkilişi idi. Sonradan o bir çox Amerikanın ispandilli seriallarında və Meksika telenovellalarında çəkilmişdi, bir müddətə Meksikaya köçür və 2007-ci ildə «Mələklə yavaş ol» adlı serialda baş rolda çəkilmiş, 2011-ci ildə isə *Triunfo del Amor* telenovellasında iştirak etmişdi. *Dancing with the Stars* şounun iştirakçısı idi, bir neçə vaxt ərzində model agentləri ilə kontrakt bağlamışdı.

11 iyul 2009-cu ildə katolikliyi qəbul etmişdi. 2011-ci ildə People'nın ispandilli nəşrinin "Dünyanın 100 ən seksual kişisi" adı altında üz qabığında çəkilmişdi. 
## Şəxsi həyatı
Aktrisa Elizabet Qutierrezlə evlənib, 2 uşağı var.

## ''Ulduzlarla rəgs'' performansı

## Filmoqrafiya
### Filmlər

### Sabun opera

### Televiziya çıxışları

### Musiqi videoları
* "I'm Into You" Cennifer Lopezlə birgə

### Teatr

* *Un Amante a la Medida/Un Amante Perfecto* (2009-2010)

## Cədvəl
* 2011: *[[People (jurnal)|People en Español]]* üz qabığında çəkilərək dünyanın 50 ən seksual kişilərin səhifəsinə daxil edilidi.
* 2009: *People en Español* onu "Los 25 hombres más guapos" adı vermişdi.
* 2009: *People en Español* ona "Los 50 más bellos" adı vermişdi.
* 2008: *People en Español* ona "Los 50 más bellos" adı vermişdi.
* 2006: *People en Español* ona "Los 20 solteros más sexys" adı vermişdi.

## İstinadlar

## Xarici keçidlər
*
İslamabad Qərb

**İslamabad Qərb** — İranın Kirmanşah ostanının şəhərlərindən və İslamabad Qərb şəhristanının mərkəzidir. 2006-cı il əhalinin siyahıya alınmasına əsasən, şəhərin əhalisi 89,430 nəfər və 20,956  ailədən ibarət idi.

## İstinadlar
Fövziyyə bint Fuad

**Fövziyyə bint Fuad** (; ) — Misir şahzadəsi və Məhəmməd Rza Pəhləvinin birinci həyat yoldaşı olmuşdur. Şahdan boşanandan və İsmayıl Şirin ilə 1949-cu ildə nikah bağlayandan sonra **Fövziyyə Şirin** kimi də tanınırdı.

## Həyatı
Şahzadə Fövziyyə Misir və Sudan sultanı I Fuadın qızı idi. Fövziyyənin anası Nazlı Səbri sultanın ikinci arvadı və Misrin keçmiş baş naziri türk əsilli Məhəmməd Şərif Paşanın nəvəsi idi. Şahzadə Fövziyyə təhsilini İsveçrədə almış, ərəb, ingilis və fransız dillərində sərbəst danışırdı.

Şahzadə Fövziyyənin Məhəmməd Rza Pəhləvi ilə izdivacı Rza şahın səyləri nəticəsində baş tutmuşdu və ABŞ-nın Mərkəzi Araşdırmalar İdarəsinin hesabatına görə əsasən siyasi maraqları güdürdü. Onlar 1938-ci ilin may ayında nişanlanmış olsalar da, toy gününə qədər bir birilərini görmək imkanına malik olmamışdılar. Toy mərasimi Qahirədə Abdin Sarayında 15 mart 1939-cu ildə, daha sonra isə cavan ailənin yaşayacağı Tehranda Mərmər Sarayda keçirilmişdi. 1940-cı ildə onların yeganə övladı, şahzadə Şəhnaz dünyaya gəlmişdir.

1941-ci ildə ildə Məhəmməd Rza Pəhləvi şah elan edilmişdir. Eyni zamanda şah və həyat yoldaşının ailə həyatı dağılmağa başlamışdır. 1945-ci ildə Qahirəyə qayıdan Fövziyyə Misir məhkəməsindən boşanma haqda şəhadətnamə əldə etmişdir. İranı tərk etməyinin səbəbi, öz sözlərinə görə, o zamankı Tehranın Qahirəylə müqayisədə geridə qalmış bir şəhər olduğu, İranın iqlimi ona düşmədiyi və hətta şahın ona xəyanət etdiyi idi. Bütün bunlar Fövziyyənin hələ məlikə olduğu ikən depressiya halına düşdüyü ilə və Bağdadda psixiatrik müalicə keçmək məcburiyyətində olduğu ilə nəticələnmişdir.

Fövziyyənin əldə etdiyi boşanma sənədləri İranda 1948-ci ilə qədər tanınmırdı. Maraqlıdır ki, Fövziyyənin qardaşı Fərrux şah da ilk arvadı məlikə Fəridəni 1948-ci ildə boşamışdır. Lakin İranda boşanma bərqərar olunandan sonra şah rəsmi bəyanatında boşanmanın səbəbi kimi "İran iqliminin məlikənin səhhətinə düşərli olmadığını" demişdi və boşanmanın "Misir və İran arasında olan dostluq əlaqələrinə heç cür təsir göstərməyəcəyini" bildirmişdir.

1949-cu ildə şahzadə titulunu özünə qaytarmış Fövziyyə polkovnik İsmayıl Şirin ilə ailə qurmuşdur. Bu nikahdan iki övlad dünyaya gəlmişdir: Nadiyə xanım və Hüseyn Şirin əfəndi. 1952-ci ildə inqilab nəticəsində baş vermiş qardaşı sultan Fərruxun devrilişindən sonra artıq sabiq şahzadə Fövziyyə Misirdə qalıb ömrünün sonunacan İsgəndəriyyədə yaşamışdır. Fövziyyə bint Fuad 2013-cü ildə 91 yaşında vəfat etmiş və Qahirədə ikinci həyat yoldaşının qəbrinin yanında torpağa tapşırılmışdır.



|Məhəmmədrza Pəhləvi və məlikə Fövziyyə.
|Məhəmmədrza Pəhləvi və məlikə Fövziyyə. 
|Məhəmmədrza Pəhləvi və məlikə Fövziyyə.
|Məlikə Fövziyyə. 
|Məlikə Fövziyyə vı Şəhnaz Pəhləvi. 
|Məhəmmədrza Pəhləvi və məlikə Fövziyyə.
|Məhəmmədrza Pəhləvi Pəhləvi və məlikə Fövziyyə.
|Məlikə Fövziyyə.
|Məhəmmədrza Pəhləvi və məlikə Fövziyyə.
|Məhəmmədrza Pəhləvi.
|Məlikə Fövziyyə övladı və yoldaşı ilə.
|Məhəmmədrza Pəhləvi və məlikə Fövziyyə.




## İstinadlar

## Xarici keçidlər
Təzəabad (Kirmanşah)

**Təzəabad**— İranın Kirmanşah ostanının şəhərlərindən və Səlas Babacani şəhristanının mərkəzidir. 2006-cı il əhalinin siyahıya alınmasına əsasən, şəhərin əhalisi 7,479 nəfər və 1,661 ailədən ibarət idi.

## İstinadlar
Bisütun

**Bisütun**— İranın Kirmanşah ostanının Hərsin şəhristanının Bisütun bəxşində şəhər və onun mərkəzi. 2006-cı il əhalinin siyahıya alınmasına əsasən, şəhərin əhalisi 2,075 nəfər və 527 ailədən ibarət idi.

## İstinadlar
Xasexemui

**Xasexemui** () — Misirin ikinci sülaləsinin sonuncu fironu. 

Onun haqqında çoxlu məlumat qalmasa da, bilinir ki o, bir neçə əhəmiyyətli hərbi yürüşə rəhbərlik edib və Şunet Əl-Zəbib adlı palçıq kərpicdən hazırlanmış qalanın tikintisini təşkil edib. 

Onun hor adı "Ḫꜥj-şm.vj*"* idi və tərcümədə adın mənasını "Əzamətli iki nəfər peydə olur" kimi qələmə vermək olar, lakin bu adın digər versiyalarına da rast gəlmək mümkündür:  "Ḥr-Ḫꜥj-şm" (Horus, o, hansınınki gücü peydə olur), "ḫꜥj sḫm.wj ḥtp nṯrwj jm=f*"* (iki qüvvə əcdadlarının onda dinclik tapmasında özünü göstərir) və s. O, həmçinin doğuluşdan sonra ona verilən "**Bebti**" (ki bu da Hor tanrının digər adlarından biridir) ənənəvi adı ilə və "**Çeneres**" (Manefona əsasən) yunanlaşdirilmiş adı ilə də tanınır. 

## Qeydlər

## İstinadlar
Funksiyanın qrafiki

right|thumb|300px|'' f'' ('' x'') ='' x'' <sup> 3 </sup> - 9'' x'' funksiyasının qrafikiRiyaziyyatda bir* f* funksiyanın qrafiki, bütün (* x*,* f* (* x*)) sıralı cütlərinin meydana gətirdiyi bir qrafikdir.

Elm, mühəndislik, texnologiya, maliyyə və digər sahələrdə qrafiklər bir çox məqsəd üçün istifadə edilir.

## Nümunələr
### Bir dəyişənli funksiyalar
Bir dəyişənli funksiyanın qrafiki belədir: 
: f(x)=
        \left\{\begin{matrix}
              a, & \mbox{ }x=1 \mbox { } icin\\ d, & \mbox{ }x=2 \mbox{ }icin\\ c, & \mbox { } x=3 \mbox{ }icin. 
        \end{matrix}\right.
   
Buradakı sıralı cütlər belə ifadə edilir: 
: {(1, a), (2, d), (3, c)}
: 

Həqiqi ədələr olan üçüncü dərəcədən bir çoxhədliin qrafiki belədir: 
: f(x)={{x^3}-9x} \!\  
Bunun sıralı cütləri belə ifadə edilir: 
: {(* X*,* x*  3  -9* x*):* x*, bir həqiqi ədəddir}. 
Bu çoxluq əgər karteziyan koordinant sistemində çəkilərsə, yandakı şəkildəki kimi bir əyri olar.

### İki dəyişənli funksiyalar
[right | thumb | 300px |'' f (x, y) = [Sinus (triqonometriya)|sin (x  2 ) · cos (y  2 )* triqonometrik funksiyanın qrafiki.]]

Bütün [[həqiqi ədədlər]] [[triqonometrik funksiyalar|triqonometrik funksiya]]nın qrafiki belədir: 
:* F* (* x*,* y*) = [[Sinus (triqonometriya)|sin]] (* x* <sup> 2 </sup>) · [[kosinus (triqonometriya)|cos]] (* y* <sup> 2 </sup>) 
Bunun verilənlər: 
: {(* X*,* y*, [[Sinus (triqonometriya)|sin]] (* x* <sup> 2 </sup>) · [[kosinus (triqonometriya)|cos]] (' 'y*  2 )):* x* və* y*, həqiqi ədədlərdir. 
Bu çoxluq əgər karteziyan koordinant sistemi ndə çəkilərsə, yandakı şəkildəki kimi bir səth olar.

İki ölçülü (X, Y) karteziyan koordinat sistemindəki bu çoxluqda, üçüncü koordinat (Z) ilə birlikdə görmək üçün rəng istifadə edilər. 
 
Image:Sinx2+siny2.jmb.jpg|Z = Sin(x)^2 + Sin(y)^2


### Normalın qrafiki
 x = x_1, \dotsc, x_n  formasında* n* dəyişənli bir* f* funksiyasının normalinin qrafiki belədir: 
:  (\nabla f, -1)  
(Bir sabit ilə hasili). Bunu görmək üçün,  g (x, z) = f (x) - z  funksiyasının bir kümedeki qrafikini göz qarşısında saxlamaq və çoxluqda  \nabla g  normalından istifadə etmək lazımdır.

## Funksiyası qrafiki şəkil vasitələri
### Təchizat
* Osiloskop 
* Kağız və qələm

### Proqram

* EViews 
* Gnuplot 
* KSpread 
* LabVIEW 
* Mathcad 
* Mathematica 
* MATLAB 
* Maxima 
* Microsoft Excel 
* PGPLOT 
* Python 
* R 
* ROOT 
* SPSS 
* Xmgrace
Ejen Şarl Katalan

**Ejen Şarl Katalan** () —  riyaziyyatçı.  Daimi kəsrlər, təsviredici həndəsə, ədədlər nəzəriyyəsi və kombinatoriks üzərində çalışmaları vardır.

## İstinadlar
Levantilər

**Levantilər** (digər adları – **latınlar**, **firənglər**) — Yaxın Şərq ərazisində keçmişdə yaşayan italyan və fransız əsilli katolik əhaliyə aid edilən termindir.

Cənubi Avropalı tacir və mühacirlər Səlib yürüşlərindən bəri Aralıq dənizinin şərq sahillərində məskunlaşmağa başlamışdılar. XIX əsrdə bu qrupa dissidentlər, əhli-sənət, mühəndis və gəmiqayırma üzrə mütəxəssislər də daxil olmuşdur. Levantilərin əcdadı əsasən Genuya və Venesiya, həmçinin Piza, Qırım, Azovyanı və Aralıq dənizi boyu digər xristian məkanlardan köçmüşdülər. XVI əsrdə Osmanlı sultanı italyan tacirlərinə imtiyazlar bəxş edərək onları faktiki olaraq italyan şəhərləri ilə Şərq arasında ticarət monopoliyasını əllərinə keçirən xüsusi təbəqəyə çevrilməsinə imkan vermişdi. XIX əsrin sonunda bu təbəqə artıq levantilər adıyla tanınmışdır. Bu ad öz növbəsində Levant tarixi bölgənin adından qaynaqlanır.

Levantilər qrupuna həmçinin Livornodan XVIII əsrdə İstanbula köçmüş, italyan ləhcəsində danışan və fransız konsulluğunun himayəsində olan sefard yəhudilərini də aid edirdilər. İstanbulda onlar üçün Kal de los Frankos adlı, yerli əhali arasında "İtalyan" adıyal tanınan xavra da tikilmişdir.

Levantilərin əsas məskunlaşdığı iri şəhərlər və bölgələr arasında İstanbul (xüsusi ilə də Qalata məhəlləsi), İzmir, Saloniki, İsgəndəriyyə, Kipr və Egey adaları olmuşdur. XIX əsrdə İstanbul 7 min, İzmirdə isə 6 min levanti yaşamaqda idi. Əlcəzairin 1833-cü ildə Fransa tərəfindən işğalı zamanı orada 1,1 min italyan əsilli insan yaşayırdı. Osmanlı imperiyasının levanti icması uzun müddət milli kimliyini qoruyub, katolik xristianlığa etiqad edən və italyan dilində danışan başqa millətlərlə qarışmayan bir qrup kimi tanınırdı. XIX əsrin əvvəlində italyan ana dili fransız dili ilə əvəz olunmağa başlamışdır.

İtaliyanın birləşməsi, yunan-türk müharibələri və Osmanlı imperiyasının süqutu levantilərin intensiv, əsasən İtaliyaya mühacirətinə səbəb olmuşdur. 1935-ci ildə Türkiyədə cəmi 15 min levanti qalmışdı, lakin bu rəqəm də 1955-ci il İstanbul olayları nəticəsində aşağı enmişdir. 2007-ci ildə Livanda 4,3 min italyan əsilli insan yaşasa da, onların çoxsu artıq mədəni özünəməxsusluğunu itirmiş və ərəb dilini ana dili kimi qəbul etmişdir.

## İstinadlar
Aperi sabiti

**Aperi sabiti** — riyaziyyatın sirli ədədlərindən biridir. Elektrodinamika sahəsində elektronun giromaqnetik əmsalının ikinci və üçüncü dərəcə hədləri ilə bərabər, bir çox fiziki məsələlərdə qarşılaşılan bu sabit, məxrəcində eksponensial funksiya mövcud olan inteqralların həllində də istifadə olunur. Debye modelinin ikiölçülü fəza üçün hesablanması buna misal olaraq göstərilə bilər.
Sabit aşağıdakı kimi təyin edilir:

: \zeta(3)=\sum_{k=1}^\infty\frac{1}{k^3}=1+\frac{1}{2^3} + \frac{1}{3^3} +\frac{1}{4^3} + \cdots

Burada ζ, Rieman zeta funksiyasını ifadə edir. Bu ədədin təxmini qiyməti belədir:

: \zeta(3)=1.20205\; 69031\; 59594\; 28539\; 97381\;
61511\; 44999\; 07649\; 86292\,\ldots

## İstinadlar

## Xarici keçidlər
Vahid Quliyev

**Vahid Həbibulla oğlu Quliyev** () — Azərbaycanın Milli Qəhrəmanı, Birinci Qarabağ müharibəsi iştirakçısı.

## Həyatı
20 sentyabr 1955-ci ildə Cəbrayıl rayonunun Qumlaq kəndində dünayaya göz açmışdır. Uşaqlıq illəri Niyazqullar kəndində keçmişdir. O, 1972-ci ildə Zəngilan rayonunda yerləşən Hacallıkənd orta məktəbini bitirmişdir. Bir müddət Niyazqullar kəndində təsərrüfat işlərində çalışmışdır. 1974-cü ildə ordu sıralarına çağırılmışdır. O, hərbi xidmətini Özbəkistan Respublikasında və Rusiyanın Obninsk şəhərində keçmişdir. 1976-cı ildə hərbi xidmətini başa vurub, Azərbaycan Dövlət Universitetinin "Fizika" fakültəsinə daxil olmuşdur. 1981-ci ildə Universiteti bitirərək, təyinatla Laçın rayonunun Fərəcan kəndinə göndərilmişdir. 3 il burada müəllimlik etdikdən sonra Bakıya qayıtmış və "Azon" Cihazqayırma Zavodunda sahə rəisi vəzifəsinə işə qəbul edilmişdir. 1992-ci ilə qədər bu zavodda çalışmış və işinin öhdəsindən layiqincə gəlmişdir.

O, 1996-cı ildə BDU-nun hərbi kafedrasında müəllim, 2000-ci ilin avqust ayından 2002-ci ilin oktyabr ayına qədər Azərbaycan Ali Hərbi Məktəbində baş müəllim kimi fəaliyyətini davam etdirmişdir. 26 oktyabr 2002-ci ildə isə ordudan tərxis olunmuşdur.

Hərbi rütbəsi polkovnik–leytenant olan Vahid Quliyev hazırda Azərbaycan Silahlı Qüvvələrinin Təlim-Tədris Mərkəzində müəllim işləyir.

## Döyüşlərdə iştirakı
O, 1992-ci ilin avqust ayında Yasamal rayon Hərbi Komissarlığına gələrək, cəbhəyə göndərilməsini xahiş edir. Arzusunu nəzərə alıb, onu bir zabit kimi döyüş xəttinə yola salırlar. Vahid Quliyev sentyabrın 7-də Ağdam istiqamətindən döyüşə girir. O, bu döyüşdə düşmənin bir tankını vurur. Beləliklə erməni yaraqlılarının hücumunun qarşısı alınır. Vahidin yoldaşları arasında hörməti getdikcə artırdı. Onu oktyabrın 14-də Qubadlıya göndərirlər. Burada da o, rəşadətlə vuruşur. Düşmənin bir neçə döyüş texnikasını və xeyli canlı qüvvəsini sıradan çıxarır. 28 fevral 1994-cü il… O, yenidən Ağdam döyüş bölgəsinə dönür. V. Quliyev xidmətə başlayan gündən atəşkəs elan olunana qədər düşmənin on zirehli texnikasını sıradan çıxarmışdı. Bunun səkkizi tank, ikisi isə PDM-dır (piyada döyüş maşını) idi.

## Ailəsi
Ailəlidir. İki övlad atasıdır.

## Milli Qəhrəman
Azərbaycan Respublikası prezidentinin 9 noyabr 1994-cü il tarixli fərmanı ilə göstərdiyi şücaətlərə görə Vahid Həbibulla oğlu Quliyevə "Azərbaycanın Milli Qəhrəmanı" adı verilmişdir.

## Ədəbiyyat
* Vüqar Əsgərov. "Azərbaycanın Milli Qəhrəmanları" (Yenidən işlənmiş II nəşr). Bakı: "Dərələyəz-M", 2010, səh. 174–175.

## İstinadlar